manoranjan news | Date: 14-Jun-2019 | 14:03:24
सलमान खान और कटरीना कैफ ने अपने फैंस को डायरेक्टर अली अब्बास जफर की फिल्म भारत से ईद का बढ़िया तोहफा दिया है. क्रिटिक्स के साथ-साथ दर्शकों ने भी फिल्म की तारीफ की है. यही वजह है कि भारत को लेकर जबरदस्त वर्ड ऑफ माउथ बना हुआ है और बॉक्स ऑफिस पर फिल्म को उसका फायदा मिलता दिख रहा है. भारत जल्द ही 200 करोड़ क्लब में एंट्री पाने के लिए तैयार है.
गुरुवार को 6.50 करोड़ रुपये की कमाई की !
कुछ ट्रेड रिपोर्ट्स में 9वें दिन भारत की कमाई के आंकड़े सामने आ रहे हैं. रिपोर्ट्स में अनुमान लगाया गया है कि भारत ने गुरुवार को 6.50 करोड़ रुपये की कमाई की है. इस कमाई को जोड़ लें तो भारतीय बाजार में फिल्म की कमाई करीब 181.10 करोड़ रुपये तक पहुंच गई है. भारत जल्द ही 200 करोड़ की कमाई का आंकड़ा हासिल कर लेगी.
ये फिल्म देश में 4700 और ओवरसीज में 1300 स्क्रीन्स पर रिलीज हुई है. भारत, साल 2019 की सबसे ज्यादा कमाई करने वाली दूसरी हिंदी फिल्म बन गई है. पहले नंबर पर अभी भी विक्की कौशल की फिल्म उरी: द सर्जिकल स्ट्राइक है.
सलमान ने सभी फैंस को कहा शुक्रिया !
भारत को बच्चे, बूढ़े, सभी जनरेशन के फैंस पसंद कर रहे हैं. सलमान ने ट्विटर पर एक वीडियो शेयर कर सभी फैंस का शुक्रिया भी अदा किया है. सलमान ने कहा, "शुक्रिया. ऐसा रिएक्शन बहुत कम ही मिलता है और बहुत कम फिल्मों को मिलता है. असल में आओ लोगों ने ऐसा रिएक्शन मेरी पिछली फिल्मों को भी दिया है. इसके लिए तहे दिल से शुक्रिया."
सलमान ने कहा, "मैं ये कह सकता हूं कि जो मुझे फिल्में अच्छी लगती हैं वो आप को भी लग रही हैं. हमेशा ऐसा रिश्ता कायम होना चाहिए की मुझे अच्छा लगे, जो मैं करूं, वो फिल्म आपको अच्छी लगनी चाहिए. बहुत बहुत शुक्रिया. ये रिएक्शन ग्लोबल है, बच्चा पार्टी से लेकर बुजुर्ग और युवाओं तक... सभी को ये फिल्म पसंद आयी है और भगवान आप सभी के साथ रहे. भारत को देखने के लिए शुक्रिया."
सलमान ने 72 साल तक के बुजुर्ग का निभाया किरदार !
बता दें कि फिल्म भारत में सलमान ने एक 18 साल के युवा से लेकर 72 साल तक के बुजुर्ग का किरदार निभाया है. ये फिल्म एक आदमी के साथ-साथ एक देश की जर्नी को भी दर्शाती है. फिल्म में सलमान और कटरीना कैफ के अलावा दिशा पाटनी, सुनील ग्रोवर, जैकी श्रॉफ और तब्बू अहम किरदारों में हैं.